حنی بعل

حنی بعل شمالی افریقا وچ قرطاجنہ دا ہک فوجی کمانڈر ہئی۔ ایہ تاریخ دے قابل ترین کمانڈراں وچوں ہک ہئی۔ اوہ قرطاجنہ دے ہک فوجی کمانڈر حملقار برقا دے گھر پیدا تھیا۔ حنی بعل دی سب توں وݙی فوجی کامیابی ݙوجھی پیونک جنگ ہئی، جس وچ اوہ اپݨی فوج تے جنگی ہاتھی آئبیریا، سپین توں کوہ پائرینیس تے کوہ الپس دے اتوں  شمالی اطالیہ وچ داخل تھیا ہئی۔ اطالیہ وچ داخل تھیوݨ دے بعد اوں نے رومیاں کوں جنگاں دے ہک سلسلے وچ شکست ݙتی تے رومی سلطنت دے کئی اتحادیاں تے فتح پاتی۔ اوں دوران حنی بعل نے 17 سال تک اپݨے فوجاں اطالیہ وچ رکھیاں۔
حوالے